CELEX: 22015D2157
Language: sk
Date: 2014-12-12 00:00:00
Title: Rozhodnutie Spoločného výboru EHP č. 290/2014 z 12. decembra 2014, ktorým sa mení príloha XIII (Doprava) k Dohode o EHP [2015/2157]

26.11.2015   
            
            
               SK
            
            
               Úradný vestník Európskej únie
            
            
               L 311/43
            
         ROZHODNUTIE SPOLOČNÉHO VÝBORU EHP
   č. 290/2014
   z 12. decembra 2014,
   ktorým sa mení príloha XIII (Doprava) k Dohode o EHP [2015/2157]
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Nariadenie Komisie (EÚ) č. 319/2014 z 27. marca 2014 o poplatkoch a platbách vyberaných Európskou agentúrou pre bezpečnosť letectva a zrušení nariadenia (ES) č. 593/2007 (1), sa má začleniť do Dohody o EHP.
            
         
               (2)
            
            
               Nariadením (EÚ) č. 319/2014 sa zrušuje nariadenie Komisie (ES) č. 593/2007 (2) začlenené do Dohody o EHP, a preto je potrebné odkaz naň v rámci Dohody o EHP vypustiť.
            
         
               (3)
            
            
               Príloha XIII k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Text bodu 66s [nariadenie Komisie (ES) č. 593/2007] v prílohe XIII k Dohode o EHP sa nahrádza takto:
   
      „32014 R 0319: nariadenie Komisie (EÚ) č. 319/2014 z 27. marca 2014 o poplatkoch a platbách vyberaných Európskou agentúrou pre bezpečnosť letectva a zrušení nariadenia (ES) č. 593/2007 (Ú. v. EÚ L 93, 28.3.2014, s. 58).
      Ustanovenia nariadenia sa na účely tejto dohody vykladajú s týmito úpravami:
      V článku 3 ods. 5 sa za slovo „Úniou“ vkladajú slová „alebo štátom EZVO“.“
   
   Článok 2
   Znenie nariadenia (EÚ) č. 319/2014 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 13. decembra 2014 pod podmienkou, že boli doručené všetky oznámenia podľa článku 103 ods. 1 Dohody o EHP (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 12. decembra 2014
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Ú. v. EÚ L 93, 28.3.2014, s. 58.
   
      (2)  Ú. v. ES L 140, 1.6.2007, s. 3.
   
      (3)  Ústavné požiadavky neboli oznámené.